projecte-aina/catalan_government_crawling huggingface dataset:
Es pot reservar dia i hora per Internet
S'ha posat en marxa al Registre civil de Mataró el sistema de cita prèvia, que permet a la ciutadania i als professionals reservar amb antelació dia i hora al registre civil per fer determinats tràmits.
Les gestions que s'hi poden efectuar són:
Abans de sol·licitar la cita prèvia cal conèixer quins són els requisits dels tràmits, qui pot fer la sol·licitud, etc.
El 7 de juny va entrar en funcionament el servei de cita prèvia al Registre Civil de Lleida, que completa el desplegament d'aquest servei que ja està disponible també a l'Hospitalet de Llobregat, Tortosa, Mataró i Granollers.
Els tràmits que ofereix el Registre Civil de Lleida són:
L'horari del Registre Civil de Lleida és de dilluns a divendres de 9:00 a 14:00 h.
Les tardes de dilluns i dimecres de 16:00 a 18:00 h es treballa únicament per informació general, inscripcions de naixement i matrimoni, sol·licitud i recollida de certificats de naixement, certificats de matrimoni, certificats de defunció i certificats de fe de vida i estat.
Durant els mesos de juliol i agost no hi haurà servei de cita prèvia.
Ja podeu demanar dia i hora per internet
Tràmits que es poden fer, informació general...
Menys de la meitat de les víctimes de violència masclista que ho sol·liciten van rebre algun tipus de protecció
L'Observatori Català de la Justícia en Violència Masclista ha encarregat dues investigacions que permetin elaborar el mapa català de les ordres de protecció i identificar els aspectes que tenen a veure amb la decisió de concedir o denegar aquestes mesures.
El motiu és que, segons les darreres dades del Consell General del Poder Judicial corresponents al 2018, Catalunya és el territori de l'Estat amb un percentatge més baix d'acceptació de les peticions de les ordres de protecció.
21.248 dones van presentar 23.098 denúncies, un 0,6 % més que l'any anterior.
Una de cada quatre denúncies van anar acompanyades de peticions d'ordres de protecció a la víctima i mesures cautelars contra el denunciat.
Van ser 5.252 sol·licituds, de les quals els jutges i magistrats van acceptar menys de la meitat, 2.680 peticions.
Així, només un 11,6 % de les dones que van denunciar haver estat víctimes de violència de gènere van rebre algun tipus de protecció per part de la justícia.
Els jutges poden ordenar l'aplicació d'ordres de protecció quan consideren que existeix una situació objectiva de risc per a la víctima.
Són mesures cautelars perquè s'activen quan hi ha indicis de fets delictius, malgrat que no s'hagi jutjat el cas.
L'Observatori ha fet aquest encàrrec a dos equips de recerca de l'àmbit universitari, especialitzats en perspectiva de gènere i violència masclista.
La previsió és comptar amb resultats a finals d'any amb l'objectiu d'aportar orientacions i propostes de millora per a una major protecció de les víctimes de violència masclista.
Més de 23.000 denúncies de dones durant el 2018
El 12 de juliol ha entrat en funcionament el servei de cita prèvia al Registre Civil de Girona, que completa el desplegament d'aquest servei que ja està disponible també a l'Hospitalet de Llobregat, Tortosa, Mataró, Granollers i Lleida.
Els tràmits que ofereix el Registre Civil de Girona són:
L'horari del Registre Civil de Girona és de dilluns a divendres de 9:00 a 14:00 h.
En algunes dates dels mesos de juliol, agost i setembre, només es podrà demanar cita prèvia per al tràmit d'inscripció de naixement.
En algunes dates dels mesos de juliol, agost i setembre, només es podrà demanar cita prèvia per al tràmit d'inscripció de naixement
Tràmits que es poden fer, informació general...
És el Jutjat de Primera Instància número 9 de la capital del Segrià
A partir del dia 1 d'octubre un nou jutjat de família a Lleida, el Jutjat de Primera Instància número 9, entrarà en funcionament.
El jutjat que està ubicat al Canyeret, l'edifici judicial de la ciutat, està especialitzat en l'àmbit de la família i tractarà assumptes com ara conflictes entre particulars o entitats, reclamacions econòmiques o ocupacions d'habitatges.
Aquest nou jutjat de família també podrà determinar la incapacitat total o parcial d'una persona i, fins i tot, designar tutors legals.
A més, atendrà casos relacionats amb l'àmbit familiar -com ara divorcis, custòdies o adopcions.
Amb la posada en marxa d'aquest nou òrgan judicial, Lleida disposarà de dos jutjats dedicats a la família.
Per desenvolupar la tasca pròpia d'un jutjat de família s'incorporen 8 professionals: 4 tramitadors, 3 gestors judicials i un auxili judicial.
A banda, el nou òrgan comptarà amb un jutge i un lletrat, que depenen del Consell General del Poder Judicial (CGPJ) i del Ministeri de Justícia, respectivament.
El nou jutjat de família s'ha ubicat a l'espai que va quedar lliure quan es van fer les obres de remodelació de l'edifici judicial del Canyeret.
El partit judicial de Lleida dona servei a 65 municipis: uns 36 del Segrià, 8 que pertanyen al Pla d'Urgell i a tots els municipis de les Garrigues, amb una població total de més de 238.000 habitants.
El nou jutjat de família s'ha ubicat a l'espai que va quedar lliure quan es van fer les obres de remodelació de l'edifici judicial del Canyeret
Per a l'estudi sobre l'administració i l'execució de la justícia
Fins a l'11 de novembre es poden demanar una de les 16 beques que ofereix el Centre d'Estudis Jurídics i Formació Especialitzada per a l'estudi sobre l'administració i l'execució de la justícia.
Amb aquesta iniciativa s'estimula la recerca i l'estudi en les competències que desenvolupa el Departament de Justícia.
A l'hora de sol·licitar la beca, i depenent del col·lectiu al qual es pertany, es pot optar per una de les dues modalitats en què es divideixen les beques.
Modalitat A per a projectes relacionats amb els serveis penitenciaris, les mesures d'execució penal en la comunitat, la rehabilitació i reinserció, la justícia juvenil, els programes d'atenció a la víctima i la mediació penal.
Modalitat B: per a projectes sobre l'àmbit de l'Administració de justícia, el dret civil català i l'ordenament jurídic català i la seva modernització, la conservació, l'actualització i el desenvolupament del dret civil de Catalunya i la medicina legal.
Iniciativa que estimula la recerca i l'estudi en les competències que desenvolupa el Departament de Justícia
Entra en funcionament el servei de cita prèvia al Registre Civil de Badalona, que completa el desplegament d'aquest servei que ja està disponible també a l'Hospitalet de Llobregat, Tortosa, Mataró, Granollers, Lleida i Girona.
Els tràmits que ofereix el Registre Civil de Badalona són:
Si s'ha notificat per internet que es concedeix la nacionalitat espanyola, cal, a més, anar presencialment al Registre Civil de Badalona per demanar data per fer el jurament de la nacionalitat espanyola abans que passin 180 dies.
L'horari del Registre Civil de Badalona és de dilluns a divendres de 9:00 a 14:00 h.
Consulta en quins tràmits has de demanar cita prèvia i què necessites per demanar-la
Can Fàbregas centralitzarà els serveis que fins ara estaven a edificis diferents
Mollet del Vallès té des de l'11 de novembre un únic espai on es troben tots els jutjats i el registre Civil del municipi.
El nou equipament aglutina els cinc jutjats i Can Fàbregas centralitzarà els serveis que fins ara estaven a edificis diferents.
A més de facilitar l'ús dels ciutadans de les instal·lacions, s'ha habilitat una zona de custòdia de presos i detinguts i el registre civil també té un espai a la planta baixa de l'edifici.
Tot l'edifici és accessible per a persones amb problemes de mobilitat reduïda.
L'edifici, que ja existia, ha estat ampliat i remodelat.
Els treballs, a més de l'ampliació, han consistit en la construcció d'escales i ascensors, l'obertura de noves finestres, la pavimentació de l'espai, la distribució de les zones i les instal·lacions tècniques.
A partir d'ara, les noves instal·lacions disposen de 2.800 m2 de superfície construïda, distribuïda en dues plantes.
En un futur es preveu fer noves obres per incorporar la Subseu de la Fiscalia que actualment hi és als jutjats de Granollers.
Es preveu fer noves obres per incorporar la Subseu de la Fiscalia que actualment hi és als jutjats de Granollers
El nou edifici ofereix més protecció per a víctimes i testimonis
Vista aèria del nou Palau de Justícia de Tortosa
A partir del 23 de novembre entra en funcionament el nou Palau de Justícia de Tortosa.
Està situat als carrers de la Mercè i de Sant Felip Neri amb la plaça dels Estudis, just davant de l'antic edifici dels jutjats, i consisteix en 2 edificis.
A partir d'ara, tots els jutjats de la ciutat es troben concentrats en els dos edificis i donen servei a 80.000 usuaris de 14 municipis del Baix Ebre.
Amb aquests nous equipaments es resolen els problemes de falta d'espai i de dispersió que hi havia fins ara a Tortosa.
El nou equipament té una superfície útil de més de 3.500 metres quadrats, distribuïts entre una planta baixa i tres pisos d'alçada.
D'aquesta manera, les dues seus judicials de Tortosa sumen més de 7.700 metres quadrats.
La construcció del nou centre a més, ha facilitat la reurbanització del nucli antic de la ciutat.
L'edifici està dissenyat perquè la visita als jutjats de víctimes i testimonis d'un delicte no suposi de nou una experiència traumàtica.
Per aquest motiu s'han previst, en el nou jutjat, espais específics i circuits diferenciats.
La ciutat dobla l'espai actual per a usos judicials i arriba als 7.700 m2
20.603 aspirants opten a 5.005 places de mestre
20.603 aspirants començaran dissabte el concurs oposició per a l'ingrés als cossos docents.
Es la primera vegada que les oposicions a professorat comencen amb la presentació de l'organització d'una assignatura, que inclou com explicarien un mínim de sis unitats didàctiques.
Després, els futurs mestres hauran de defensar la programació i una de les unitats davant del tribunal.
Això permetrà valorar la capacitat de desenvolupar un currículum per competències i de fer propostes d'activitats en què tot l'alumnat sigui protagonista actiu del procés d'aprenentatge.
També permetrà valorar la competència comunicativa com a aspecte clau en la funció docent.
A més, en aquestes oposicions tindrà més puntuació la part pràctica, amb un 70%.
Els opositors opten a 5.005 places del cos de mestres, del cos de professors d'ensenyament secundari i del cos de professors tècnics de formació professional.
Es preveu que el procediment selectiu finalitzi abans del 31 d'octubre.
La part pràctica puntuarà un 70%
Avui és el darrer dia per inscriure's
Els Mossos d'Esquadra han obert el termini per inscriure's la convocatòria de 750 places de la categoria de mosso de l'escala bàsica (grup C, subgrup C1).
El termini per presentar la sol·licitud d'inscripció és del 4 de novembre fins al 29 de novembre, tots dos inclosos.
Aquesta convocatòria neix del decret llei aprovat i que autoritza la creació de 750 places del cos de Mossos d'Esquadra aquest 2019.
Amb l'aprovació d'aquest decret, es pal·liarà el dèficit estructural en les plantilles dels dos cossos.
Com funciona el procés selectiu?
La inscripció té una taxa, que és més reduïda si es paga telemàticament
Tot el que necessites saber sobre la convocatòria: bases, dates, etc.
S'ofereixen cursos de tots els nivells, presencials, en línia o combinant les dues modalitats
El Consorci per a la Normalització Lingüística (CPNL) ha obert les inscripcions per als cursos de català de tardor durant tot el mes de setembre i fins a mitjan d'octubre.
Com en el curs acadèmic anterior, els cursos de català bàsic compten amb avantatges econòmics i ràtios més baixes d'alumnes per afavorir la incorporació i el seguiment de persones sense coneixements de català o amb poques habilitats comunicatives.
Els cursos disponible són des del nivell inicial al superior i s'ofereixen en tres modalitats: presencialment, en línia (a través del web parla.cat ) i combinats, i inclouen la certificació oficial d'acord amb el Marc europeu comú de referència (MECR).
Pràctiques lingüístiques fora de l'aula
Els alumnes dels cursos de Bàsic 3 de català incorporen les pràctiques lingüístiques fora de l'aula sense el suport directe del docent.
Aquest complement de l'aprenentatge es realitza en establiments col·laboradors del Voluntariat per la llengua per oferir una oportunitat de conversa en català en contextos reals.
Per a més informació i atenció personalitzada, es pot accedir als 22 centres de normalització lingüística en qualsevol dels 146 punts de servei de tota Catalunya.
S'incorporen les pràctiques lingüístiques fora de l'aula com a part de l'aprenentatge oral
Nivells, equivalències, acreditació de coneixements...
S'han atès més de 12.500 persones
El Codi Risc Suïcidi es va implantar a Catalunya l'any 2014 per tractar aquesta problemàtica que suposa la segona causa de mort entre els joves d'entre 15 i 29 anys.
Aquest pla d'acció garanteix l'accés dels ciutadans als recursos sociosanitaris i de salut mental del país, i els facilita també el contacte amb les diferents associacions que treballen en aquest àmbit.
En 5 anys de funcionament, el Codi ha atès 12.596 persones amb episodis de conducta suïcida.
D'aquestes, el 88% ha realitzat un sol episodi d'intent gràcies, entre d'altres, al seguiment posterior.
A Catalunya, l'any 2017 hi va haver 495 morts per suïcidi, una de les taxes més baixes d'Europa.
Disminueix la mortalitat per suïcidi i preveu la repetició de temptatives
Si tens entre 14 i 18 anys i utilitzes Instagram, escull un llibre que hagis llegit i recomana'l amb l'etiqueta
Comença el termini per participar en el concurs 'Tens Insta?
Si tens entre 14 i 18 anys i estàs cursant 3er i 4art de la ESO, Batxillerat o Cicle formatiu de Grau mitjà, tens fins al 17 de maig per recomanar a través del teu Instagram un llibre que hagis llegit.
El concurs té dues categories: ESO i Batxillerat/Grau Mitjà.
Un jurat farà una primera selecció escollint entre 10 i 20 obres finalistes per cada categoria i, a continuació, els usuaris de la plataforma Adolescents.cat seran els que amb la seva votació popular decidiran els guanyadors.
En què consisteix la participació?
Tria un llibre que hagis llegit i recomana'l al teu compte d'Instagram amb l'etiqueta.
El termini per participar és des del dia 6 de maig fins al 17 de maig
Les urgències del CAP Santa Coloma de Gramenet estrenen zona d'observació amb 9 boxes
El Centre d'Atenció Primària de Santa Coloma de Gramenet (CAP), situat al carrer Major del municipi, inaugura noves instal·lacions amb l'ampliació de la zona d'urgències.
A partir d'ara, les urgències d'atenció primària comptaran amb una zona de boxes d'observació amb què es millora l'atenció dels pacients.
L'ampliació del centre cobreix una major assistència en els casos d'urgència d'atenció primària i descongestiona els serveis d'urgències hospitalàries.
Les obres, que han durat 4 mesos, han consistit en la remodelació de la planta baixa que actualment passa a tenir una superfície de 300m2 amb 9 boxes nous, un d'ells reservat per a actuacions de reanimació cardiopulmonar.
Aquesta nova zona d'observació se suma a la millora que es va fer en el servei de radiologia i en la realització d'analítiques amb química seca (que permeten obtenir resultats de forma immediata).
Els treballs també han servit per fer millores de les instal·lacions a les consultes de la mateixa planta.
Aquesta nova zona d'observació se suma a la millora que es va fer en el servei de radiologia
Les línies de Bus Metropolità de l'AMB i les línies del Trambaix i del Trambesòs s'afegeixen a la prova pilot
A partir del 26 de setembre, els escúters per a discapacitats podran accedir a les línies de Bus Metropolità de l'AMB i les línies del Trambaix i del Trambesòs.
Aquestes línies s'afegeixen a la de metro i d'autobusos de TMB que ja ho permetien gràcies a un conveni signat el 2017.
El conveni de col·laboració va posar en marxa una prova pilot en què les persones amb mobilitat reduïda podien accedir als principals transports públics de l'àrea metropolitana de Barcelona.
Aquesta iniciativa forma part de l'estudi previ per a la futura regulació de l'accés segur d'escúters per aquest col·lectiu.
Aquesta acció afavoreix l'accessibilitat i l'autonomia de les persones amb discapacitat i mobilitat reduïda en els seus desplaçaments, tot preservant la seguretat del conjunt dels usuaris dels vehicles de transport col·lectiu.
L'objectiu és afavorir l'accessibilitat i l'autonomia de les persones amb discapacitat en els seus desplaçaments
Està format per professionals de cirurgia de l'Hospital d'Olot i de l'Hospital de Campdevànol
A l'octubre es crea i es posa en funcionament el nou servei territorial de cirurgia de la Garrotxa i el Ripollès format per professionals de cirurgia de l'Hospital d'Olot i Comarcal de la Garrotxa i l'Hospital de Campdevànol que ara treballaran de forma coordinada amb l'Hospital Universitari de Girona Doctor Josep Trueta.
Amb aquest nou servei, els hospitals de Campdevànol i d'Olot i Comarcal de la Garrotxa realitzaran les intervencions programades de cirurgia major ambulatòria i de cirurgia menor, a més de les consultes externes per als ciutadans de les respectives comarques, i les intervencions programades de cirurgia general i digestiva quirúrgica que necessiten ingrés i les intervencions urgents s'atendran a l'Hospital d'Olot o a l'Hospital Trueta.
A partir d'ara, els usuaris de la zona del Ripollès que necessitin assistència en cirurgia seran tractats en aquests tres hospitals depenent de la complexitat del diagnòstic i sempre d'una manera coordinada.
La cirurgia general i digestiva quirúrgica que necessiten ingrés i les intervencions urgents s'atendran a l'Hospital d'Olot o a l'Hospital Trueta
Espai de comunicació de salut a la Regió Sanitària de Girona
Es reforça el servei de les línies L6, L7, L8 i L12 a les nits de divendres 20, dissabte 21 i dilluns 23
Amb motiu de les Festes de la Mercè de Barcelona, Ferrocarrils de la Generalitat de Catalunya (FGC) reforça el servei a les línies urbanes les nits de divendres 20, dissabte 21 i dilluns 23 de setembre.
A la línia Barcelona-Vallès, els trens de les línies L6 Sarrià, L7 Av.
Tibidabo i L12 Reina Elisenda circularan durant tota la nit, i es donarà així un servei de forma continuada amb un interval de pas d'un tren cada 20 minuts.
A la línia Llobregat-Anoia, s'oferirà servei ininterromput amb un interval de pas de 20 minuts a la línia L8 Molí Nou Ciutat Cooperativa.
D'altra banda, la nit del dimarts 24 de setembre, coincidint amb la celebració del Piromusical de la Mercè, es reforçarà el servei amb dues circulacions de la línia L8 amb sortida de l'estació de Pl.
Espanya a les 22.55 hores i les 23.07 hores.
FGC recomana l'ús del transport públic per als desplaçaments fins als diferents actes que s'organitzen durant les Festes de la Mercè de Barcelona i evitar moure's en vehicle privat, que segurament es veurà afectat per desviaments i limitacions de recorregut.
La nit del Piromusical de la Mercè es reforça el servei amb dues circulacions amb sortida des de Pl.
Espanya a les 22.55h i a les 23.07h
El Govern aprova el Decret de gestió de la fertilització del sòl i de les dejeccions ramaderes
El Govern ha aprovat el Decret de gestió de la fertilització del sòl i de les dejeccions ramaderes.
La nova normativa vol millorar la qualitat dels sòls i de les aigües subterrànies, a la vegada que garanteix la viabilitat i la sostenibilitat de les explotacions agrícoles i ramaderes.
Per controlar els nutrients, es prendran 500 mostres de sòl agrari a l'atzar.
Es vol reduir el volum de fems i purins generats a les explotacions ramaderes, mitjançant la millora de l'alimentació del bestiar i l'ús de noves tecnologies.
Es facilitarà l'exportació de nutrients fora de les zones amb alta densitat ramadera, en un esforç de bioeconomia circular.
A les explotacions agrícoles caldrà garantir una fertilització ajustada a les necessitats dels cultius.
Els equips d'aplicació de dejeccions hauran de disposar d'un sistema que permeti una elevada uniformitat de distribució i un bon ajustament de la dosi, i hauran d'anar equipats amb un conductímetre, o altre mètode equivalent per estimar la concentració de nutrients del purí.
Per a totes dues obligacions s'ha establir un període transitori per tal que el sector s'hi pugui adaptar.
Altres mesures que imposa el Decret:
Una oportunitat per revaloritzar les dejeccions
La nova normativa busca promoure les dejeccions ramaderes que generen les granges com un recurs que, ben aplicat, pot mantenir o fins i tot millorar la qualitat dels sòls agrícoles, la qual cosa es traduiria en un increment substancial del potencial productiu dels cultius implantats.
La nova normativa ha d'assegurar la qualitat dels sòls i de les aigües subterrànies del país
Presentació de candidatures en línia fins al 15 de setembre
Mobile World Capital Barcelona i la Generalitat de Catalunya han obert una convocatòria per a ampliar la presència de la Mobile Week arreu del territori català.
La crida s'ha fet als ens municipals i als consells comarcals que vulguin participar a la propera edició la iniciativa, que se celebrarà durant el mes de febrer de 2020.
Se seleccionaran un total de 15 ciutats o territoris.
Mobile Week Catalunya (mWeek) és una iniciativa de Mobile World Capital i la Generalitat de Catalunya que persegueix l'empoderament digital de la ciutadania per construir un futur igualitari.
L'edició del 2019 es va celebrar a Girona, Lleida, Reus, Igualada i la Ribera d'Ebre, amb 110 ponents, 25 conferències i taules rodones, 15 tallers, 3 exposicions, 4 projeccions de cinema o documentals, 2 programes de ràdio i 5 activitats per al públic juvenil o familiar.
Les ciutats i consells comarcals interessats hauran de presentar un preprojecte amb un breu plantejament de format, contingut i durada de l'esdeveniment (obligatòriament entre 1 i 3 dies).
El termini de recepció de candidatures és del 23 de juliol fins al 15 de setembre.
Un equip integrat per membres de MWCapital i del Govern valoraran les propostes presentades i les ciutats o territoris seleccionats es comunicaran l'1 d'octubre.
Les ciutats seleccionades es comunicaran l'1 d'octubre
Els condemnats eren veïns de Palamós executats després d'un consell de guerra
L'any 1939 vuit veïns de Palamós van ser executats després d'un consell de guerra.
Els vuit afusellats són Juan Carol, Pedro Goiri, Lluís Pla, Antonio Rivas, Octavio Ros, José Ruiz, Dídac Garrell i Josep Fàbrega.
Entre les vuit víctimes hi ha dos exalcaldes de Palamós.
Josep Fàbrega va ser afusellat amb 71 anys, assegut en una cadira perquè no s'aguantava dret sense ajuda, mentre que Dídac Garrell va ser afusellat amb 50 anys.
El Govern entregarà a les famílies el document que acredita la nul·litat de les sentències de mort dels vuit veïns.
És el certificat de reparació jurídica que expedeix la Generalitat, que declara il·legals totes les sentències i resolucions dictades per causes polítiques a Catalunya entre l'abril de 1938 i el desembre de 1978.
165 represaliats només a Palamós
La llista elaborada per l'Arxiu Nacional de Catalunya inclou 165 persones de Palamós que van ser represaliades.
D'aquestes, una vintena van ser sentenciades a mort i executades.
L'Ajuntament de Palamós està en plena recerca dels familiars perquè puguin obtenir el document de nul·litat.
Catalunya compta amb 66.590 persones contra les quals es va instruir un procediment judicial militar per causes polítiques durant la dictadura de Franco.
Fins al març del 2019, hi ha hagut 3.378 sol·licituds de documents de nul·litat.
La sol·licitud d'aquest document es pot fer presencialment a totes les oficines d'atenció ciutadana de la Generalitat de Catalunya, a través del web del Departament de Justícia o trucant al telèfon 012.
El Govern entrega els documents que anul·len les sentències de mort de vuit afusellats pel franquisme